Αθλητικά γεγονότα του 2010/Φεβρουάριος

Παρατίθενται αθλητικά γεγονότα από όλο τον κόσμο που συνέβησαν τον Φεβρουάριο του 2010, συνοδευόμενα από πηγές με περισσότερες λεπτομέρειες.

3 Φεβρουαρίου 
 Καλαθοσφαίριση: Ο Φιλ Τζάκσον γίνεται ο πολυνίκης προπονητής στην ιστορία της ομάδας του NBA Λος Άντζελες Λέικερς, με 534 συνολικά νίκες. Στον τελευταίο τους αγώνα, οι Λέικερς επικράτησαν των Μπόμπκατς με 99-97.

7 Φεβρουαρίου 
 Αμερικανικό ποδόσφαιρο: Το Σούπερ Μπόουλ κατακτούν οι Νιου Όρλεαν Σαιντς επικρατώντας με 31-17 των Ιντιανάπολις Κολτς. Christian Science Monitor
 Επιτραπέζια αντισφαίριση: Ο Γερμανός Τίμο Μπολ πρωτεύει στο Ευρωπαϊκό Top 12 που ολοκληρώνεται στο Ντίσελντορφ, επικρατώντας του Λευκορώσου Βλαντιμίρ Σαμσόνοφ με 4-2 σετ. Το χάλκινο μετάλλιο κατέκτησε ο Έλληνας Καλλίνικος Κρεάνκα, ο οποίος ηττήθηκε στον ημιτελικό από τον Μπολ με επίσης με 4-2. Στις γυναίκες, νικήτρια αναδείχθηκε η πολιτογραφημένη Ολλανδή Λι Τζιάο. 
 Πραγματοποιείται στη Βαρσοβία η κλήρωση για τα προκριματικά του Ευρωπαϊκού πρωταθλήματος ποδοσφαίρου ανδρών 2012.

12 Φεβρουαρίου 
 Σε πένθιμο κλίμα εξαιτίας του θανάτου κατά την προπόνηση του Γεωργιανού αθλητή του λουτζ, Νόνταρ Κουμαριτασβίλι, πραγματοποιείται η τελετή έναρξης των Χειμερινών Ολυμπιακών Αγώνων στο Βανκούβερ του Καναδά.

 Για λεπτομέρειες, ρεκόρ και σημαντικές στιγμές των αγώνων, δείτε Χειμερινοί Ολυμπιακοί Αγώνες 2010#Χρονολόγιο Αγώνων

14 Φεβρουαρίου 
 Ιστιοπλοΐα: Η ομάδα BMW Oracle κερδίζει το 33ο Κύπελλο Αμερικής και γίνεται η πρώτη αμερικανική ομάδα που κατακτά τον τίτλο από το 1992. 
 Καλαθοσφαίριση: Στο All-Star Game του NBA, η Ανατολή κερδίζει τη Δύση με 141-139 και επιτυγχάνεται ρεκόρ, καθώς τον αγώνα παρακολουθούν 108.713 θεατές. 
 Μηχανοκίνητος αθλητισμός: Ο Φινλανδός Μίκα Χίρβονεν με Φορντ Φόκους πρωτεύει στο πρώτο Ράλι για το Παγκόσμιο πρωτάθλημα αυτοκινήτου, που ολοκληρώνεται στη Σουηδία. 
 Ποδόσφαιρο: Η Κίνα νικά με 2-0 το Χονγκ Κονγκ και κατακτά το πρωτάθλημα Ανατολικής Ασίας. Την δεύτερη θέση κατέλαβε η Νότια Κορέα, επικρατώντας της Ιαπωνίας στο Τόκιο, με 3-1.

15 Φεβρουαρίου 
 Στίβος: Παγκόσμια επίδοση στα 2.000 μ. στιπλ πετυχαίνει ο Κενυάτης Πολ Κιπσιέλε Κοέχ στο μίτινγκ της Γάνδης με χρόνο 5.17.04.

20 Φεβρουαρίου 
 Καλαθοσφαίριση: Ο Ολυμπιακός κατακτά το Κύπελλο Ελλάδας, νικώντας τον Παναθηναϊκό με 68-64, στον τελικό του Ελληνικού.

21 Φεβρουαρίου 
 Αντιπτέριση: Η Δανία κατακτά το ευρωπαϊκό ομαδικό πρωτάθλημα σε άνδρες και γυναίκες. Στους άνδρες, επικράτησε της διοργανώτριας Πολωνίας με 3-0. Το χάλκινο μετάλλιο κατέκτησε η Ουκρανία, νικώντας με 3-1 τη Γερμανία. Στις γυναίκες, πρώτευσε πάλι η Δανία, νικώντας με 3-2 τη Ρωσία στον τελικό, ενώ το χάλκινο μετάλλιο πήγε στη Γερμανία, με νίκη επί της Ολλανδίας με 3-0.
 Ξιφασκία: Ολοκληρώνεται στη Βουδαπέστη το Παγκόσμιο κύπελλο σπάθης γυναικών, με νικήτρια την Ελληνίδα Βάσω Βουγιούκα, για πρώτη φορά στα χρονικά της ελληνικής ξιφασκίας. Στον τελευταίο αγώνα κέρδισε την Ιταλίδα Μπαρτσόκα με 15-4.

22 Φεβρουαρίου 
 Ποδόσφαιρο: Ο διάσημος Βραζιλιάνος ποδοσφαιριστής Λουίς Ναζάριο Λίμα Ρονάλντο ανακοινώνει την επικείμενη απόσυρσή του από τα γήπεδα το 2011. 

 02